OpenLLM-France/wikimedia huggingface dataset:
# Cop Mortal

Cop Mortal (Liang hu e dou), també coneguda com Fatal Strike, és una pel·lícula d'arts marcials d'acció de Hong Kong de 1974 dirigida per Lung Chien, produïda per Juo Han Huang i protagonitzada per Yasuaki Kurata.

## Argument

Un jove vol esbrinar qui va matar el seu amic Bruce Lee. Però no es pot venjar perquè un policia el controla sempre a les seves obres. De sobte, tots dos s'adonen que volen venjar Bruce Lee i tractar de derrotar un capo de la droga usant l'única arma real disponible per a ells: el Kung Fu.

## Repartiment

* Kang Chin
* Yasuaki Kurata
* Ping Lu
* Fong Lung
* Chi Ma
* Ai-ling Pai
* Mao Shan
* Chin-Lai Sung

## Referències

* ↑ «Fatal Strike (1974)». themoviedb.org. [Consulta: 18 febrer 2022].
# Gabriel Mestre Ramon

Gabriel Mestre Ramon (Felanitx, Mallorca, 1737 - Palma, 1809 amb 72 anys) fou un important religiós. Fou examinador sinodal del bisbat de Mallorca i postulador de la beatificació de Santa Catalina Tomàs. Va escriure diversos llibres. L'any 1754 ingressà a l'Orde de Sant Agustí.

## Obres

* Vida de la Venerable Madre Sor Cathalina se Santo Thomas, l'any 1788.
* Sermón por la exaltación á los altares de la beata Cathalina Tomás, l'any 1793, que fou reeditat un altre pic l'any 1893.

## Referències

* ↑ Miquel Dolç (coord.). Gran Enciclopèdia de Mallorca. Volum. Palma: Promomallorca, p.. ISBN 978-84-8661717-2
# Ermita de Sant Roc (El Toro)

LErmita de Sant Roc, a El Toro, comarca de l'Alt Palància, és una ermita erigida, entre els segles XIV i XVII, en honor de Sant Roc, que se situada en la coneguda com Foia de Sant Roc, al terme municipal d'El Toro, al final d'un viacrucis, amb casalicis per a les diferents estacions, construït en 1991, any en què es va procedir a la seva restauració.
Està declarada Bé Immoble de Rellevància Local amb codi identificatiu: 12.07.115-002, tal com queda constància en la Direcció General de Patrimoni Artístic de la Generalitat Valenciana.

## Descripció historicoartística

L'obra original, que data del segle XIV i que és perceptible externament en l'absis i en els forts contraforts dels seus laterals; es va començar a construir amb fàbrica de maçoneria, però més tard, ja entrat el segle xvii (1603), comencen a utilitzar carreus, en les obres del seu engrandiment.
Presenta una planta rectangular, d'una sola nau, i coberta a dues aigües acabada en teula; a la qual s'accedeix a través d'una porta, que se situa als peus del temple i que té dovelles. Aquesta porta d'accés està precedida d'un pòrtic adossat amb banc corregut i està coberta per un sostre a tres aigües de fusta interiorment i amb acabat extern en teula, que està sostingut per columnes toscanes. A més, a cada costat de la porta hi ha sengles finestres quadrades rematades amb reixes. Podria clasificar-se aquest pòrtic com típic d'estil aragonès, amb ràfecs de fusta.
La façana es remata amb una petita espadanya, formada per un cos una obertura per a una sola campana. L'espadanya se situa en alt, als peus, formada per un cos i una obertura.
Respecte a l'interior, que es troba totalment repintat, l'única nau s'està dividida en dos trams, més el presbiteri que es completa amb l'altar i un petit retaule de pedra (utilitzant, segons autors, les pedres d'un castell proper que es va derruir), presidit per una imatge de Sant Roc. Interiorment la coberta actual és plana, tant a la nau com en la part que fa de sagristia. Aquesta coberta està subjecta per pilastres i arcs de mig punt.
Poden distingir dues capelles laterals una dedicada a la Divina Pastora i una altra al Crist Jacent.
Les festes de l'ermita es duen a terme a l'agost, a partir del dia 15, i el 16 d'agost, dia de Sant Roc, el dia de la festa gran, en què hi ha romiatge i actes eucarístics en els diferents temples que participen en la romeria.

## Referències

* 1 2 3 4 5 6 http://www.cult.gva.es/dgpa/brl/Detalles_brl.asp?IdInmueble=1263
* 1 2 3 4 5 6 7 http://www.ermitascomunidadvalenciana.com/captor.htm
* 1 2 3 http://gogistesvalencians.blogspot.com.es/2013/05/gozos-san-roque-venerado-en-su-ermita.html
# La Tronqueda

La Tronqueda és una plana situada al terme municipal d'Arenys de Mar, just per sota de l'autopista C-32.

## Enllaços externs

* «La Tronqueda». Gran Enciclopèdia Catalana. Barcelona: Grup Enciclopèdia Catalana.
* «Mapa topogràfic de Catalunya, cal fer un pas d'aproximació». Institut Cartogràfic de Catalunya.
# PTK

PTK té els següents significats:
* Partit dels Treballadors de Kamputxea, partit polític històric de Cambodja
* PTK (sindicat) (del seu nom en suec PrivatTjänstemannaKartellen), sindicat de Suècia
* Telecomunicacions de Kosovo (del seu nom en albanès Posta dhe Telekomi i Kosovës), empresa pública de correus i telecomunicacions de Kosovo
* Companyia de Combustibles de Sant Petersburg (del seu nom en rus Петербургская Топливная Компания transliterat Peterburgskaia Toplivnaia Kompaniia), companyia subministradora de combustible de Sant Petersburg, a Rússia
* Federàtsia (nau espacial) (del seu nom en rus Пилотируемый Транспортный Корабль transliterat Pilotiruemii Transportnii Korabl), projecte de nau espacial tripulada reutilitzable de l'Agència Espacial Federal Russa
* Codi civil (del seu nom en hongarès Polgári TörvényKönyv), conjunt de les normes de dret privat d'un país
* Tirosina-cinasa (del seu nom en anglès Protein Tyrosine Kinase), enzim que catalitza la transferència de grups fosfat de l'ATP
# Isabel Benjumea Benjumea

Isabel Benjumea Benjumea (Madrid, 1982) és una empresària, activista i política espanyola del Partit Popular.
Nascuda el 1982 a Madrid, la menor de 6 germans, és filla de Blanca Benjumea Llorente i de Rafael Benjumea Cabeza de Vaca; els seus avis paterns eren els condes de Guadalhorce, mentre que el seu avi matern, i marquès de Puebla de Cazalla, Javier Benjumea Puigcerver, va ser fundador d'Abengoa.
Es va llicenciar en dret per la Universitat Pontifícia Comillas.
Becària per un temps en FAES, va muntar el 2010 l'agència «Greatness», dedicada al lloguer de castells. Promotora i directora del think-tank ultraconservador conegut como Xarxa Floridablanca (autodefinida com a «liberal-conservadora»), es va mostrar molt crítica amb la línia política del Partit Popular (PP) traçada per Mariano Rajoy. Al desembre de 2018 es va anunciar la seva incorporació al gabinet de Pablo Casado, com a assessora adjunta a les ordres de Javier Fernández-Lasquetty.
Candidata al número 10 de la llista del PP a les eleccions al Parlament Europeu de maig de 2019 a Espanya, va resultar elegida eurodiputada.

## Referències

* ↑ Gracia, Ana I. «La militante que desafía a Rajoy con una pregunta: “¿Por qué la gente no vota al PP?"». El Español, 15-01-2016 [Consulta: 4 juny 2019].
* 1 2 3 Pina, Marina «Isabel Benjumea: "Estoy muy apenada por la gestión de Abengoa"». El Mundo, 12-03-2016 [Consulta: 4 juny 2019].
* 1 2 Aduriz, Iñigo «Casado ficha a Isabel Benjumea, ultraconservadora y crítica con Rajoy, que estará bajo el mando de Lasquetty». eldiario.es, 12-12-2018 [Consulta: 4 juny 2019].
* ↑ Junta Electoral Central: «Resolución de 29 de abril de 2019, de la Presidencia de la Junta Electoral Central, de proclamación de candidaturas a las elecciones de diputados al Parlamento Europeo convocadas por Real Decreto 206/2019, de 1 de abril, a celebrar el 26 de mayo de 2019». Boletín Oficial del Estado, 103, 30-04-2019, pàg. 46877. ISSN: 0212-033X.
* ↑ Poyatos, Pedro G. «Estos son los 54 eurodiputados españoles en Bruselas». La Razón, 30-05-2019 [Consulta: 4 juny 2019].
# Codex Boreelianus

El Codex Boreelianus (Gregory-Aland no. F$^e$/09) és un manuscrit uncial del segle ix del Nou Testament. Està escrit en grec, sobre pergamí, amb lletres uncials, i es conserva a la Universitat d'Utrecht (Ms. 1) a Utrecht.

## Descripció

El còdex conté 204 fulles de pergamí (28,5 x 22 cm) i conté els quatre Evangelis. El text està escrit en dues columnes per pàgina, i 19 línies per columna.
* widths="160px"
* Initial
* Inicial
* Embenats

## Text

    Mateu 9,1 εμβας ] εμβας ο Ιησους
    Mateu 9,1 ιδιαν ] υδαιαν
    Mateu 9,13 ηλθον ] εληλυθα
    Mateu 9,18 αρχων ελθων ] αρχων προσηλθεν τω Ιησου
    Mateu 14,34 γεννησαρετ ] γενησαρεθ (codices: K L)
    Mateu 15,4 σου ] – (codices: B D E F G S)
    Mateu 16,27 την πραξιν ] τα εργα
    Mateu 21,30 δευτερω ] ετερω (D E F H K)
    Mateu 23,25 ακρασιας ] αδικιας (C E F G H K S)
    Mateu 26,15 καγω ] και εγω
    Mateu 26,17 πασχα ] πασα
    Mateu 26,26 ευλογησας ] ευχαριστησας (A E F H K M S)
    Mateu 26,40 τω πετρω ] αυτοις (F K M)
    Marca 1,9 ναζαρετ ] ναζαρεθ
    Marca 1,16 βαλλοντας ] αμφιβαλλοντας (A B D F G H L S)
    Marca 2,9 κραββατον ] κραβαττον
    Marca 12,28 εις των γραμματεων ] εις γραμματεων

## Referències

* 1 2 Kurt Aland und Barbara Aland, Der Text des Neuen Testaments. Einführung in die wissenschaftlichen Ausgaben sowie in Theorie und Praxis der modernen Textkritik, Deutsche Bibelgesellschaft, Stuttgart 1981, p. 119. ISBN 3-438-06011-6.

## Vegeu també

* Codex Basilensis
* Codex Seidelianus I

## Bibliografia

* Heringa, Jodocus. Disputatio de Codice Boreeliano, nunc Rheno-Trajectino. H.E. Vinke. Utrecht: Kemink et filium, 1843 [Consulta: 16 agost 2011]. Arxivat 2011-07-19 a Wayback Machine.
* Hatch, William. The Principal Uncial Manuscripts of the New Testament, 1939, p. LXVII (Plate).

## Enllaços externs

* Codex Boreelianus Arxivat 2011-07-19 a Wayback Machine. at the Digital Special Collections of the Utrecht University
# Scotia Plaza

Scotia Plaza és un complex d'arquitectura postmoderna a la ciutat de Toronto, Ontario, Canadà. El complex està situat al districte financer del centre de la ciutat, i limita amb Yonge street a l'oest, amb King Street West al sud, amb Bay Street a l'est i amb Adelaide Street West al nord.
Scotia Plaza està connectat a la xarxa PATH, i conté 190.000 m2 (2.045.143 peus quadrats) d'espai d'oficines i 40 botigues al detall. El complex segueix funcionant com el domicili social de Scotiabank. Té una alçada de 68 pisos i una àrea de 148,658 m²

## Enllaços externs

* Scotia Plaza
* Emporis Entry
* SkyscraperPage.com Entry
# Cop Secret

Cop Secret (originalment en islandès, Leynilögga) és una pel·lícula de comèdia d'acció islandesa del 2021 dirigida per Hannes Þór Halldórsson a partir d'un guió que va coescriure juntament amb Nína Pedersen i Sverrir Þór Sverrisson. La pel·lícula és protagonitzada per Auðunn Blöndal, Egill Einarsson, Björn Hlynur Haraldsson i Steinunn Ólína Þorsteinsdóttir. Està doblada i subtitulada en català.
La pel·lícula es basa en un tràiler de pel·lícula fals fet per Auðunn, Hannes i Sverrir Þór Sverrisson per a un programa de televisió el 2011. El tràiler comptava amb Gísli Örn Garðarsson, Hjalti Árnason, Ingvar Eggert Sigurðsson, Hörður Magnússon i Hermann Gunnarsson.

## Sinopsi

Un policia (Auðunn Blöndal), negant la seva sexualitat, s'enamora de la seva nova parella (Egill Einarsson), mentre investiga una sèrie d'atracaments a bancs on sembla que no s'hagi robat res.

## Repartiment

* Auðunn Blöndal com a Bussi
* Egill Einarsson com a Hörður
* Steinunn Ólína Þorsteinsdóttir com a Þorgerður
* Vivian Ólafsdóttir com a Stefanía
* Sverrir Þór Sverrisson com a Klemenz
* Björn Hlynur Haraldsson com a Rikki
* Júlíana Sara Gunnarsdóttir com a Lilja
* Gunnar Hansson com a Softý
* Jón Gnarr com a Jón Gnarr
* Rúrik Gíslason
* Bríet
* Jón Jónsson
* Guðmundur Benediktsson com ell mateix

## Referències

* 1 2 Cop Secret a la Base de dades de cinema en català
* ↑ «Austurstrætinu lokað fyrir tökur á Leynilöggunni» (en icelandic). Vísir.is, 30-09-2020 [Consulta: 11 gener 2021].
* ↑ «Ofurlögga í afneitun: Grínstikla verður að bíómynd» (en icelandic). Kvikmyndir.is, 28-09-2020 [Consulta: 11 gener 2021].
* ↑ «‘Cop Secret’ Review: A Derivative Action Movie Parody Set in Iceland for a Change». Variety, 17-08-2021 [Consulta: 7 gener 2022].
* 1 2 3 4 «Fyrsta myndefnið úr Leynilöggunni» (en icelandic). Vísir.is, 16-04-2021 [Consulta: 23 abril 2021].
* ↑ «Icelandic Soccer World Cup Hero Bows Directorial Debut at Goteborg's Nordic Film Market». Variety, 19-01-2021 [Consulta: 23 abril 2021].
* ↑ «Cop Secret». Goita què fan, ara!. [Consulta: 22 maig 2023].
* ↑ Atli Fannar «Ætla að gera hasarmynd úr Leynilöggustiklunni» (en icelandic). Fréttablaðið, 05-04-2011 [Consulta: 11 gener 2021].
* ↑ «Leynilögga með enskum texta» (en icelandic). Sambíóin. Arxivat de l'original el 2021-10-23. [Consulta: 23 octubre 2021].

## Enllaços externs

* Cop Secret a Goita què fan, ara!
# Escut de les Illes Canàries

Les Illes Canàries compten amb escut oficial des de 1982 gràcies a la llei orgànica 10/1982 del 10 d'agost sobre l'"Estatut d'Autonomia de Canàries".
En l'article sisè d'aquest estatut disposa:
| « | "Canarias tiene escudo propio, cuya descripción es la siguiente: en campo de azur trae siete islas de plata bien ordenadas, dos, dos, dos y una esta última en punta. Como timbre una corona real de oro, surmontada de una cinta de plata con el lema «Océano» de sable y como soportes dos canes en su color encollarados". | » |
En català:
| « | "Canàries té escut propi, la descripció del qual és la següent: en camp de atzur porta set illes de plata ben ordenades, dues, dues, dues i una aquesta última en punta. Com a timbre una corona real d'or, surmontada d'una cinta de plata amb el lema «Oceà» de sable i com suports dos cans en el seu color encollarats" | » |
Segons el BOC, el blau de l'escut és Pantone 3005 (RGB 7.104.169), el marró dels gossos Pantone 722 (RGB 216.143.31), el daurat de la corona Pantone 7406 (RGB 255.204.0), el vermell de la corona Pantone 485 (RGB 254.0.12) i el color plata de la cinta Pantone 7544 (RGB 145.143.144).

## Vegeu també

* Bandera de Canàries
* Illes Canàries

## Enllaços externs

* Origen i evolució de l'escut de les Canàries (castellà)
# Kylie Jenner

Kylie Jenner (Los Angeles, 10 d'agost de 1997) és una empresària, dissenyadora i model estatunidenca coneguda per la seva participació al reality show Keeping up with the Kardashians.
Filla de Kris i Bruce Jenner, la seva trajectòria professional s'ha desenvolupat sobretot en l'àmbit de la moda. Com a dissenyadora ha creat diverses línies de roba i cosmètica en solitari (Kylie Cosmetics, Kylie Skin, Kylie Baby i Kylie Swim), amb la seva germana Kendall Jenner (Kendall + Kylie), i amb algunes marques de moda, com ara Topshop.
Pel que fa a la seva trajectòria com a model, va començar treballant per la marca Sears i també ha treballat per Puma i Forever 21. Ha aparegut en publicacions com Vogue Austràlia o Seventeen.
L'any 2015 la revista Time la va definir com «l'adolescent més observada del món». L'any 2019 la revista Forbes la va definir com a multimilionària gràcies a la venda del 51% de la seva firma de cosmètics.
L'any 2017 va crear el seu propi reality show: Life of Kylie. També ha creat un videojoc i ha aparegut al videoclip Blue ocean de Jaden Smith (2015).
Al 2018 Travis Scott i Kylie Jenner van donar la benvinguda a la seva primera filla, Stormi Webster, i el 2022 va nàixer el segon fill de la parella, Wolf Webster, encara que posteriorment la celebritat va anunciar el canvi de nom del nadó.

## Referències

* ↑ 20minutos. «Kylie Jenner - Últimas noticias de Kylie Jenner en 20minutos.es» (en castellà). [Consulta: 28 setembre 2020].
* 1 2 «Kylie Jenner» (en castellà), 22-02-2016. [Consulta: 28 setembre 2020].
* ↑ «El hijo de Kylie Jenner y Travis Scott cambia de nombre (no se llama Wolf)» (en castellà), 23-03-2022. Arxivat de l'original el 2022-03-28. [Consulta: 28 març 2022].
# Permanent

La permanent és un procés de perruqueria que permet crear un pentinat ondulat.

## Pentinat ondulat

És aquell que adopta una forma ondulada en part o en tot el seu volum. Depèn de la secció del cabell i del creixement del fol·licle pilós

## Procediment

Per aconseguir un pentinat ondulat mitjançant la permanent cal mullar el cabell lleugerament (millor rentar-lo). Llavors, s'aplica un producte fixador que pot ser un gel o una escuma. Després d'haver-lo distribuït per zones en tot el cabell, es modela amb la mà i després s'eixuga lleugerament amb el difusor. Per a la part superior, s'ha d'actuar posant el cap cap avall per tal d'augmentar volum. També es poden utilitzar pinces per acabar de fixar el cabell.
Si el que es pretén és tenir una cabellera ondulada, és més senzill partint de cabells arrissats. Es recomana eixugar el cabell completament i utilitzar rul·los calents per donar-li forma. Es prendran flocs grans de cabells a banda i banda del cap que s'enrotllen al rul·lo. Si la cabellera és llisa és convenient eixugar el cabell cap avall per donar-li volum i després d'ondulat utilitzar una pinta de pues amples.

## Vegeu també

* Monyo
* Saló de bellesa

## Referències

* ↑ Mode d'aconseguir un ondulat
* ↑ «Com aconseguir una [[cabellera]] ondulada». Arxivat de l'original el 2008-09-07. [Consulta: 29 gener 2011].
Viccionari
# Jaekelopterus rhenaniae

Jaekelopterus rhenaniae és una espècie extinta d'euriptèrida. Amb una longitud estimada de 2,5 metres, és un dels dos artròpodes més grossos mai descoberts (l'altre és un animal similar a un milpeus, Arthropleura, tot i que no és clar quin dels dos animals era més llarg, com també passa amb l'altre euriptèrida Pterygotus). Va viure fa aproximadament 390 milions d'anys, al període Devonià. Fou descrit per Simon Braddy i Markus Poschmann de la Universitat de Bristol a la revista científica Biology Letters (novembre del 2007); van trobar un quelícer i van estimar la mida total de l'animal basant-se en les proporcions d'aquesta peça bucal.

## Referències

* ↑ Biology Letters abstract; Naturenews, "Giant sea scorpion discovered", ; "Scorpion 'bigger than a human'" sic Arxivat 2008-06-02 a Wayback Machine.
# Codex Claromontanus

El Codex Claromontanus (Gregory-Aland no. D$^p$/06) és un manuscrit uncial del segle vi del Nou Testament. Està escrit en grec i Llatí, sobre pergamí, amb lletres uncials, i es conserva a la Biblioteca Nacional de França (Grec 107).
El còdex conté 533 fulles de pergamí (24,5 x 19,5 cm) i conté els Epístoles Paulines. El text està escrit en una sola columna, i 21 línies per columna.

## Referències

* 1 2 Kurt Aland und Barbara Aland, Der Text des Neuen Testaments. Einführung in die wissenschaftlichen Ausgaben sowie in Theorie und Praxis der modernen Textkritik, Deutsche Bibelgesellschaft, Stuttgart 1981, S. 119. ISBN 3-438-06011-6.

## Vegeu també

* Codex Laudianus

## Enllaços externs

* Codex Claromontanus D (06): al Encyclopedia of Textual Criticism
* Codex Bezae et Codex Claromontanus Arxivat 2012-02-08 a Wayback Machine. (fr)
* Fac-similés de manuscrits grecs, latins et français du 5e au 14e siècle, exposés dans la Galerie Mazarine (Paris 1900), Plates III, IV.
# Sant Romà de Casós

Sant Romà de Casós és l'església romànica del poble de Casós, de l'antic terme de Llesp, actualment pertanyent al terme del Pont de Suert, en un enclavament dins del terme de Vilaller. Està protegida com a bé cultural d'interès local.
Església d'una sola nau coberta amb volta de canó, reforçada per un arc toral en el centre de la nau. A llevant hi ha l'absis amb arcuacions llombardes i precedit per un arc presbiteral a l'interior. L'aparell és de carreu de pedra calcària allargassat i col·locat en filades ordenades. Té un campanar d'espadanya de dos ulls. L'interior està cobert per un cel ras de guix. El paviment és de lloses de pedra irregulars.
La decoració absidial s'inscriu plenament en les formes de l'arquitectura llombarda que recorda a Sant Quirc de Durro i el porxo de Santa Maria de Durro, que es poden datar en la segona meitat del segle xii.

## Referències

* 1 2 «Església de Sant Romà de Casós». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 gener 2014].
# Frontera entre Sierra Leone i Libèria

La frontera entre Sierra Leone i Libèria és la línia 306 kilòmetres que separa els estats de Sierra Leone i Libèria. Comença a la Costa da Pimenta a l'Atlàntic Est i segueix els rius Mano i Morro, abans de dirigir-se al trifini que comparteixen ambdós estats amb la Guinea i que se situa a l'est de Koindu (Libéria). Entre 2014 i 2015 fou tancada degut a una epidèmia d'ebola.

## Referències

* ↑ Ebola virus: Guinea shuts Liberia and S Leone borders, BBC News, 12 d'agost de 2014
* ↑ Liberia reopens border with Sierra Leone as Ebola rates decrease, BBC, 23 de febrer de 2015
# Eshmun

Eshmun va ser un dels principals déus del panteó fenici, associat a la salut o als poders de curació. Va ser també el déu patró de l'antiga ciutat fenícia de Sidó, a l'actual Líban. Hom l'identifica amb el déu grec Asclepi i amb el romà Esculapi.

## Història

Segons la mitologia fenícia, Eshmun va ser el vuitè fill d'un déu anomenat "Sydyk" (o també de vegades "Sydek" o "Sedek").
Hom creu que l'existència d'aquest déu es remunta fins a l'edat del ferro, però el primer esment escrita data del 754 aC, data de la signatura d'un tractat entre el rei assiri Ashur-nirari V i el rei d'Arpad Mati'el, i on se cita Eshmun com a patró del tractat.
A més de Sidó, Eshmún va ser venerat a les illes de Xipre, Sardenya, i a les ciutats de Tir, Beirut, i Cartago. Els dos principals temples dedicats a aquest déu van ser el temple de Sidó, i el temple de Cartago, destruït aquest últim pels romans en la Tercera Guerra Púnica.
En els rituals d'adoració a Eshmun es realitzaven ablucions i danses. També es coneix que van existir uns jocs en honor seu, en què el vencedor guanyava una tela porpra.

## Notes

* ↑ Figura en una inscripció trilingüe del segle II a, C., a Sardenya.
* ↑ Hi ha molt pocs documents fenicis, i la principal font de referència és una traducció grega de Filó de Biblos sobre un text original de l'autor fenici Sanchuniathon.

## Referències

* ↑ «[https://web.archive.org/web/20201024223356/http://eshmunit.bterram.com/ Eshmunit of Bterram]» (en anglès). Arxivat de l'original el 2020-10-24. [Consulta: 18 juny 2010].
* ↑ KAI. 66
* ↑ Walter Addison, Jane. Healing Gods of Ancient Civilizations. Kessinger Publishing, 2003, p. 588. ISBN 9780766176713.
# La caixa

La caixa (títol original: A Caixa) és una pel·lícula portuguesa dirigida per Manoel de Oliveira, estrenada l'any 1994. Ha estat doblada al català.

## Argument

Un usurer ancià i cec perd la caixa on guarda les seves almoines. Aquesta circumstància desencadena una sèrie d'imprevists. El cineasta portuguès Manoel de Oliveira va partir en aquesta tragicomèdia d'una situació anecdòtica per referir-se a les complexitats de l'ésser humà.

## Repartiment

* Luís Miguel Cintra: el cec
* Glicínia Quartin: vella dona
* Ruy de Carvalho: la taverner
* Beatriz Batarda: la filla
* Diogo Dória: l'amic
* Isabel Ruth: la venedora
* Filipe Cochofel: el gendre
* Sofia Alves: la prostituta
* Mestre Duarte Costa: el guitarrista
* Paula Seabra: la dona embarassada

## Referències

* 1 2 «La caixa». esadir.cat.
* ↑ «A caixa». Allociné.